CELEX: 32015R2000
Language: da
Date: 2015-11-09 00:00:00
Title: Kommissionens gennemførelsesforordning (EU) 2015/2000 af 9. november 2015 om ændring af forordning (EF) nr. 546/2003, (EF) nr. 1342/2003, (EF) nr. 952/2006, (EF) nr. 826/2008, (EF) nr. 1295/2008, (EF) nr. 1296/2008, (EU) nr. 1272/2009, (EU) nr. 738/2010, og gennemførelsesforordning (EU) nr. 543/2011 og (EU) nr. 511/2012 for så vidt angår underretningsforpligtelserne inden for rammerne af den fælles markedsordning for landbrugsprodukter

10.11.2015   
            
            
               DA
            
            
               Den Europæiske Unions Tidende
            
            
               L 292/4
            
         KOMMISSIONENS GENNEMFØRELSESFORORDNING (EU) 2015/2000
   af 9. november 2015
   om ændring af forordning (EF) nr. 546/2003, (EF) nr. 1342/2003, (EF) nr. 952/2006, (EF) nr. 826/2008, (EF) nr. 1295/2008, (EF) nr. 1296/2008, (EU) nr. 1272/2009, (EU) nr. 738/2010, og gennemførelsesforordning (EU) nr. 543/2011 og (EU) nr. 511/2012 for så vidt angår underretningsforpligtelserne inden for rammerne af den fælles markedsordning for landbrugsprodukter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 223, stk. 3, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 792/2009 (2) fastsættes fælles regler for, hvordan medlemsstaterne skal sende oplysninger og dokumenter til Kommissionen. Disse regler omhandler især medlemsstaternes forpligtelse til at anvende de informationssystemer, som Kommissionen har stillet til rådighed, og valideringen af adgangsrettighederne for de myndigheder eller enkeltpersoner, der er bemyndiget til at sende meddelelser. Ved forordning (EF) nr. 792/2009 fastsættes desuden fælles principper for informationssystemerne for at sikre dokumenternes ægthed, integritet og læsbarhed over tid, og der fastsættes bestemmelser om beskyttelse af personoplysninger. Forpligtelsen til at bruge disse informationssystemer skal angives i hver forordning, hvor der fastsættes en specifik underretningspligt.
            
         
               (2)
            
            
               Kommissionen har udviklet et informationssystem til elektronisk forvaltning af dokumenter og procedurer i sine interne arbejdsgange og i sine forbindelser med de myndigheder, der beskæftiger sig med den fælles landbrugspolitik.
            
         
               (3)
            
            
               Flere meddelelses- og underretningsforpligtelser kan opfyldes via dette system, især dem, der er fastsat i Kommissionens forordning (EF) nr. 546/2003 (3), (EF) nr. 1342/2003 (4), (EF) nr. 952/2006 (5), (EF) nr. 826/2008 (6), (EF) nr. 1295/2008 (7), (EF) nr. 1296/2008 (8), (EU) nr. 1272/2009 (9), (EU) nr. 738/2010 (10) og Kommissionens gennemførelsesforordning (EU) nr. 543/2011 (11) og (EU) nr. 511/2012 (12).
            
         
               (4)
            
            
               For at sikre en effektiv forvaltning og under hensyntagen til de indhøstede erfaringer bør nogle underretningsforpligtelser ændres.
            
         
               (5)
            
            
               Forordning (EF) nr. 546/2003, (EF) nr. 1342/2003, (EF) nr. 952/2006, (EF) nr. 826/2008, (EF) nr. 1295/2008, (EF) nr. 1296/2008, (EU) nr. 1272/2009, (EU) nr. 738/2010 samt gennemførelsesforordning (EU) nr. 543/2011 og (EU) nr. 511/2012 bør derfor ændres.
            
         
               (6)
            
            
               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Artikel 1, stk. 3, i forordning (EF) nr. 546/2003 affattes således:
   
      »3.   Den meddelelse, der er nævnt i stk. 1, sendes i overensstemmelse med Kommissionens forordning (EF) nr. 792/2009 (13).
   
   Artikel 2
   I artikel 16 i forordning (EF) nr. 1342/2003 tilføjes som stk. 3-4:
   
      »3.   Medlemsstaterne er ikke forpligtet til at meddele de oplysninger, der er omhandlet i litra a), nr. ii) og iii), og i stk. 1, litra b) og c), i de perioder, hvor der ikke er fastsat eksportrestitution, eksportafgift eller fødevarehjælp.
      4.   De meddelelser og underretninger, der er nævnt i stk. 1 og 2, sendes i overensstemmelse med Kommissionens forordning (EF) nr. 792/2009 (14).
   
   Artikel 3
   Artikel 15a, stk. 2, i forordning (EF) nr. 952/2006 affattes således:
   
      »Hver medlemsstat skal inden udgangen af hver måned meddele Kommissionen gennemsnittene af de priser, der er indsamlet på nationalt plan, samt de tilsvarende samlede mængder og standardafvigelserne. Gennemsnittene og standardafvigelserne vægtes med de mængder, som virksomhederne har meddelt i henhold til stk. 1. Meddelelsen sendes i overensstemmelse med Kommissionens forordning (EF) nr. 792/2009 (15).
   
   Artikel 4
   I artikel 12 i forordning (EF) nr. 826/2008 foretages følgende ændringer:
   
               1)
            
            
               Stk. 3 og 4 affattes således:
               »3.   De meddelelser, der er nævnt i stk. 1, herunder meddelelsen »nul«, sendes i overensstemmelse med forordning (EF) nr. 792/2009.
               4.   Der fastsættes mere indgående oplysninger om meddelelserne i forordningerne om indledning af de pågældende licitationer.«
            
         
               2)
            
            
               Stk. 5 udgår.
            
         Artikel 5
   I artikel 9 i forordning (EF) nr. 1295/2008 tilføjes som stk. 5:
   
      »5.   De meddelelser, der er nævnt i stk. 2 og 4, sendes i overensstemmelse med Kommissionens forordning (EF) nr. 792/2009 (16).
   
   Artikel 6
   I forordning (EF) nr. 1296/2008 affattes artikel 21a således:
   
      »Artikel 21a
      De meddelelser, der er nævnt i denne forordning, sendes i overensstemmelse med Kommissionens forordning (EF) nr. 792/2009 (17).
   
   Artikel 7
   I forordning (EU) nr. 1272/2009 affattes artikel 58 således:
   
      »Artikel 58
      Metode til fremsendelse af meddelelser
      De meddelelser, der er nævnt i denne forordning, sendes i overensstemmelse med Kommissionens forordning (EF) nr. 792/2009 (18).
   
   Artikel 8
   I artikel 5 i forordning (EU) nr. 738/2010 tilføjes som stk. 10:
   
      »10.   Den meddelelse, der er nævnt i stk. 9, sendes i overensstemmelse med Kommissionens forordning (EF) nr. 792/2009 (19).
   
   Artikel 9
   Artikel 146, stk. 3, i gennemførelsesforordning (EU) nr. 543/2011 affattes således:
   
      »3.   De meddelelser, der er omhandlet i artikel 9, stk. 2, artikel 18, stk. 3 og 4, artikel 97, artikel 128, artikel 129, stk. 1, artikel 130, artikel 131, artikel 134, stk. 1, og i denne artikel samt den anmodning, som er omhandlet i artikel 92, stk. 1, sendes i overensstemmelse med forordning (EF) nr. 792/2009.«
   
   Artikel 10
   I gennemførelsesforordning (EU) nr. 511/2012 foretages følgende ændringer:
   
               1)
            
            
               I artikel 1, stk. 1, tilføjes følgende litra d):
               
                           »d)
                        
                        
                           Det samlede antal anerkendte producentorganisationer, sammenslutninger og brancheorganisationer ved udgangen af det foregående kalenderår.«
                        
                     
         
               2)
            
            
               Artikel 3, stk. 1, litra a), affattes således:
               
                           »a)
                        
                        
                           den samlede mængde råmælk pr. producerende medlemsstat, der er leveret på deres område på basis af kontrakter forhandlet mellem de anerkendte producentorganisationer og sammenslutninger i overensstemmelse med artikel 149, stk. 2, litra f), i Europa-Parlamentets og Rådets forordning (EU) nr. 1308/2013 (20) i løbet af det foregående kalenderår, som meddelt til de kompetente myndigheder i henhold til nærværende forordnings artikel 2, stk. 3, med angivelse af antallet af producentorganisationer og sammenslutninger og de respektive mængder, der leveres.
                        
                     
                  (20)  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).«"
						
            
         
               3)
            
            
               Som artikel 5a indsættes:
               »Artikel 5a
               De meddelelser, der er omhandlet i denne forordning, med undtagelse af meddelelserne, der er omhandlet i artikel 3, stk. 2, sendes i overensstemmelse med Kommissionens forordning (EF) nr. 792/2009 (21).
               
                  (21)  Kommissionens forordning (EF) nr. 792/2009 af 31. august 2009 om gennemførelsesbestemmelser for medlemsstaternes formidling til Kommissionen af oplysninger og dokumenter som led i gennemførelsen af de fælles markedsordninger, ordningen med direkte betalinger, fremme af landbrugsprodukter og ordningerne for fjernområderne og øerne i Det Ægæiske Hav (EUT L 228 af 1.9.2009, s. 3).«"
						
            
         Artikel 11
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 16. november 2015.
   Artikel 3 anvendes dog fra den 1. oktober 2016.
   
      Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
      Udfærdiget i Bruxelles, den 9. november 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Kommissionens forordning (EF) nr. 792/2009 af 31. august 2009 om gennemførelsesbestemmelser for medlemsstaternes formidling til Kommissionen af oplysninger og dokumenter som led i gennemførelsen af de fælles markedsordninger, ordningen med direkte betalinger, fremme af landbrugsprodukter og ordningerne for fjernområderne og øerne i Det Ægæiske Hav (EUT L 228 af 1.9.2009, s. 3).
   
      (3)  Kommissionens forordning (EF) nr. 546/2003 af 27. marts 2003 om visse former for meddelelse af oplysninger om gennemførelsen af Rådets forordning (EØF) nr. 2771/75, (EØF) nr. 2777/75 og (EØF) nr. 2783/75 inden for sektorerne for æg og fjerkrækød (EUT L 81 af 28.3.2003, s. 12).
   
      (4)  Kommissionens forordning (EF) nr. 1342/2003 af 28. juli 2003 om særlige gennemførelsesbestemmelser for ordningen med import- og eksportlicenser for korn og ris (EUT L 189 af 29.7.2003, s. 12).
   
      (5)  Kommissionens forordning (EF) nr. 952/2006 af 29. juni 2006 om gennemførelsesbestemmelser til Rådets forordning (EF) nr. 318/2006 for så vidt angår forvaltning af det indre marked for sukker og kvoteordningen (EUT L 178 af 1.7.2006, s. 39).
   
      (6)  Kommissionens forordning (EF) nr. 826/2008 af 20. august 2008 om fælles bestemmelser for støtte til privat oplagring af bestemte landbrugsprodukter (EUT L 223 af 21.8.2008, s. 3).
   
      (7)  Kommissionens forordning (EF) nr. 1295/2008 af 18. december 2008 om indførsel af humle fra tredjelande (EUT L 340 af 19.12.2008, s. 45):
   
      (8)  Kommissionens forordning (EF) nr. 1296/2008 af 18. december 2008 om gennemførelsesbestemmelser for toldkontingenter for indførsel af henholdsvis majs og sorghum til Spanien og af majs til Portugal (EUT L 340 af 19.12.2008, s. 57).
   
      (9)  Kommissionens forordning (EU) nr. 1272/2009 af 11. december 2009 om gennemførelsesbestemmelser til Rådets forordning (EF) nr. 1234/2007 for så vidt angår opkøb og salg af landbrugsprodukter ved offentlig intervention (EUT L 349 af 29.12.2009, s. 1).
   
      (10)  Kommissionens forordning (EU) nr. 738/2010 af 16. august 2010 om gennemførelsesbestemmelser for betalinger til tyske producentorganisationer i humlesektoren (EUT L 216 af 17.8.2010, s. 11).
   
      (11)  Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (EUT L 157 af 15.6.2011, s. 1).
   
      (12)  Kommissionens gennemførelsesforordning (EU) nr. 511/2012 af 15. juni 2012 om meddelelser vedrørende producent- og brancheorganisationer og kontraktforhandlinger og -forhold, jf. Rådets forordning (EF) nr. 1234/2007, i mælke- og mejerisektoren (EUT L 156 af 16.6.2012, s. 39).